Sabinet | Veeplaas
Die tydskrif vir die veeboer - Veeplaas word uitgegee deur Plaas Media, 'n uitgewersmaatskappy in Waterkloof Glen, Pretoria. Veeplaas is in 2010 geloods as 'n twee-maandelikse tydskrif, maar sal van Februarie 2011 maandeliks beskikbaar wees.
Vol 2 Issue 2 Mar 2011 - current
Om doeltreffend te kan spaar, het jy 'n doelwit nodig. 'n Doelwit help jou om op 'n meetbare wyse te bepaal of jy op die regte pad is om die eindpunt te bereik. Dit help jou ook om die nodige dissipline te handhaaf ten einde op koers te bly. Aftrede is die doel wat elke werkende persoon voorop moet stel as dit kom by die spaar van geld, aangesien almal 'n stadium gaan bereik waar dit nie meer moontlik is om te werk nie. Ander redes kan beplanning vir jou kinders se studies of dalk 'n deposito vir 'n eiendom insluit. Elke persoon se behoeftes verskil en daarom sal elkeen se plan ook verskil. Hier volg 'n paar praktiese voorbeelde.
Openbare deelname in die Grondwetwysigingsproses
Wetgewende en besluitnemingsprosesse in Suid-Afrika is onderhewig aan 'n openbare deelnameproses wat praktiese uitvoering gee aan die beginsel dat belanghebbende partye inspraak moet lewer op sake en besluite wat hulle raak. Dit is 'n regsmeganisme wat geskep is om die regering, bykomend tot vyfjaarlikse verkiesings, verantwoordbaar te stel en om die publiek te bemagtig om by te dra tot belangrike kwessies. Die verpligting tot openbare deelname is uitdruklik vervat in verskeie bepalings van die Grondwet van die Republiek van Suid-Afrika, 1996 (Wet 108 van 1996, oftewel die Grondwet). Uit hoofde hiervan het die publiek en persone wat spesifiek deur nuwe besluite en wetgewing geraak word, 'n afdwingbare reg op 'n billike geleentheid om aan 'n openbare proses deel te neem.
Die herstel en heropbou van 'n veeboerdery na afloop van 'n droogte
Droogte, veral as dit lank en uitgerek is, veroorsaak die agteruitgang van die veld, veegetalle en finansies van 'n veeboerdery. Sodra die droogte gebreek word, staan veeboere voor die vraagstuk van hoe en wat die beste praktyke is om hierdie droogteskade te herstel en die boerdery weer tot sy voormalige posisie op te bou. Die raaisel waarmee die meeste boere worstel, is wat kom eerste – die veld, die vee of die finansies? Die antwoord is eenvoudig. Al drie behoort gelyktydig herstel te word, want die drie is interafhanklik van mekaar. Die toepassing van 'n herstelplan op al drie vlakke is egter nie so eenvoudig nie.